[{"text_idx": "#000002", "text": "Gofynnwyd i ffisiotherapydd arweiniol a arloesodd bolisi gyda'r nod o ddeall toresgyrn mewn plant a\u0302 symudedd cyfyngedig siarad yn Ysbyty Great Ormond Street."}, {"text_idx": "#000004", "text": "Cyflwynodd yr ymarferydd clinigol uwch mewn ffisiotherapi paediatreg ei thesis ynghylch toresgyrn yn ystod plentyndod mewn plant a\u0302 dwysedd esgyrn isel ar gyfer ei gradd Meistr ym Mhrifysgol Bangor."}, {"text_idx": "#000005", "text": "Arweiniodd ei hymchwil at Betsi Cadwaladr yn dod yn fwrdd iechyd cyntaf Cymru i weithredu'r polisi newydd, gan wneud pobl yn ymwybodol o beryglon toresgyrn mewn plant a\u0302 symudedd cyfyngedig oherwydd anableddau tymor hir."}, {"text_idx": "#000006", "text": "Honnir hefyd mai hwn oedd y bwrdd iechyd cyntaf yn y DU i sefydlu llwybr amlddisgyblaethol clir i reoli'r plant hyn."}, {"text_idx": "#000007", "text": "Mae Angela wedi cyflwyno ei gwaith i gynhadledd Cymdeithas y Ffisiotherapyddion Siartredig Paediatreg a\u2019r Gyfnewidfa Gefn Genedlaethol, sy\u2019n cynghori ar bob agwedd ar godi a chario - ac iechyd cyhyrysgerbydol."}, {"text_idx": "#000010", "text": "\u201cMae'r polisi'n berthnasol i blant ag anabledd tymor hir oherwydd nid ydynt yn sefyll ac yn rhedeg o gwmpas fel pob plentyn arall. Nid ydynt yn datblygu esgyrn cryf ac nid oeddem yn cydnabod hyn fel bwrdd iechyd."}, {"text_idx": "#000011", "text": "\u201cYn hanesyddol, prin yw'r ymchwil yn y maes hwn, ac mae'r neges bwysig yn ymwneud a\u0302 chodi ymwybyddiaeth o'r risg fel y gallant wneud diagnosis o doresgyrn yn gynnar."}, {"text_idx": "#000012", "text": "\u201cRwyf wedi hyfforddi fy holl ffisiotherapyddion paediatreg a ffisiotherapyddion anabledd dysgu oedolion ac mae'r holl staff yn hyfforddi i fod yn ymwybodol ohono."}, {"text_idx": "#000014", "text": "Mae'n bwysig oherwydd pan fydd plant yn torri asgwrn, gall hynny arwain at bryderon diogelu yn eu cylch - ac mae diffyg gwybodaeth am y pwnc yn golygu y gall rhai rhieni wynebu amser caled wrth geisio egluro sut y cafodd eu plentyn ei anafu."}, {"text_idx": "#000016", "text": "Ychwanegodd: \u201cRoeddwn i'n gweithio fel rheolwr ac yn ymdrin a\u0302 chanlyniadau plant yn torri esgyrn a theuluoedd ddim yn cael eu cefnogi neu ddim yn gwybod am y risg honno."}, {"text_idx": "#000017", "text": "\u201cNid ydym yn gwybod eto pam eu bod yn torri esgyrn ond mae'r polisi'n gwneud teuluoedd yn ymwybodol o'r risg, fel y gallant wneud penderfyniadau ar sail gwybodaeth am ofal eu plant."}, {"text_idx": "#000018", "text": "\u201cMae parlys yr ymennydd yn un o'r rhai cyffredin iawn ond mae'n ymwneud fwy neu lai a phob plentyn sydd ddim yn sefyll oherwydd anabledd tymor hir.\u201d"}]